Ka riikidega juhtub tulevikus arvatavasti sama, mis äsja mainitud. Kõigepealt tekib hulk riikidevahelisi, riikidest kõrgemal olevaid organisatsioone, mis koordineerivad riikide globaalpoliitikat. Sellistele organisatsioonidele - mida võiks nimetada ka metariikideks - delegeerivad riigid senisest järjest rohkem õigusi. Samal ajal saavad aga ka kohalikud omavalitsused kohalike tähtsusega asjade otsustamiseks järjest rohkem võimu, sest info järjest kiireneva leviku tingimusis pole kõike enam otstarbekas juhtida kõrgelt ja kaugelt.